от настоящия регламент, незабавно уведомява контролните органи, надзорните органи и компетентните органи в съответните държави-членки и в третите държави, участващи в биологичното производство на въпросните продукти и, когато е подходящо, Комисията. Контролният или надзорният орган може да изиска продуктът да не бъде пускан на пазара с указания за биологичния метод на производство, докато съмненията не бъдат премахнати по удовлетворителен начин с помощта на информацията, получена от оператора или от други източници.
 3. Без да се засягат мерките или действията, предприемани съгласно член 30 от Регламент (ЕО) No 834/2007, когато даден контролен или надзорен орган в държава-членка или трета държава има основателно подозрение за нарушения или нередности при съответствието на продуктите, внесени по член 33, параграф 3 от Регламент (ЕО) No 834/2007, с изискванията, изложени в посочения регламент, той взема всички необходими мерки в съответствие с член 91, параграф 2 от Регламент (ЕО) No 889/2008 и незабавно уведомява контролните органи, надзорните органи и компетентните органи в съответните държави-членки и в третите държави, участващи в биологичното производство на въпросните продукти, както и Комисията.“
 3)
 Член 19 се изменя, както следва:
 а)
 в параграф 1 третата алинея се заменя със следното:
 „Разрешенията са валидни най-много 12 месеца след издаването им, освен онези разрешения, които вече са били издадени за по-дълъг период преди 1 юли 2012 г.“;
 б)
 параграф 4 се заменя със следното:
 „4. След 1 юли 2013 г. държавите-членки спират да издават посочените в параграф 1 от настоящия член разрешения, освен ако:
 —
 въпросните внасяни продукти са стоки, чието биологично производство в третата държава е било следено от контролен или надзорен орган, който не е включен в изготвения съгласно член 10 списък; или
 —
 въпросните внасяни продукти са стоки, чието биологично производство в третата държава е било следено от контролен или надзорен орган, който е включен в изготвения съгласно член 10 списък, но стоките не принадлежат към нито една от продуктовите категории, изброени в приложение IV, по отношение на контролния или надзорния орган за тази трета държава.“;
 в)
 в параграф 5 „1 януари 2013 г.“ се заменя с „1 юли 2014 г.“
 4)
 Приложение IV се заменя с текста, представен в приложението към настоящия регламент.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага от 1 юли 2012 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 декември 2011 година.
 За Комисията
 Председател
 José Manuel BARROSO
 (1) ОВ L 189, 20.7.2007 г., стр. 1.
 (2) ОВ L 334, 12.12.2008 г., стр. 25.
 ПРИЛОЖЕНИЕ
 „ПРИЛОЖЕНИЕ IV
 СПИСЪК НА КОНТРОЛНИТЕ И НАДЗОРНИТЕ ОРГАНИ ЗА ЦЕЛИТЕ НА ПОСОЧЕНИТЕ В ЧЛЕН 10 РАВНОСТОЙНОСТ И СЪОТВЕТНИ ПАРАМЕТРИ
 За целите на настоящото приложение продуктовите категории се обозначават със следните кодове:
 A
 :
 Непреработени растителни продукти
 B
 :
 Живи животни или непреработени животински продукти
 C
 :
 Продукти от аквакултури
 D
 :
 Преработени земеделски продукти, предназначени за храна (1)
 E
 :
 Преработени земеделски продукти, предназначени за фураж (1)
 F
 :
 Семена и посадъчен материал
 Уебсайтът, посочен